cyanic-selkie/wikianc huggingface dataset:
Eskoziaren independentziarako 2014ko erreferenduma
2014
Irailaren 8an, Alistair Darling Eskoziaren independentziaren kontrako kanpainaren arduraduna "ziur" zegoen eskoziar gehienek independentziaren aurkako botoa emango zutela irailaren 18ko erreferendumean, nahiz eta azken inkestek baiezkoari eman garaipena. Egun berean, Bob Thomsonek Labour for Independence (Laboristak Independentziaren alde) elkartearen kide eta erreferendumean independentziari baiezkoa ematearen aldekoa zenak alde guztiek galdeketaren emaitza ontzat emango zutela adierazi zuen.
Egun berean, Librak behera egin zuen independentismoak indarra hartu eta gero. Dolarraren aurrean azken hamar hilabeteetako beherakadarik handiena izan zuen libra esterlinak, Sunday Times egunkariak egindako inkestaren emaitzak asteburuan argitaratu eta gero. 1,6138 dolarretan kokatu zen, azarotik izan zuen kanbiorik ahulena. Honenbestez, libra esterlina 1,2461 eurotan kokatu zen. Sunday Times egunkariak argitaratutako inkestaren arabera, independentistek garaipena lortuko zuten botoen % 47arekin, ezezkoak bozen % 45 lortuko zituzten eta boto-emaileen % 8 ezbaian zeuden.
Irailaren 9an, Britainia Handiko hiru alderdi nagusiek (kontserbadoreek, laboristek eta liberaldemokratek) autonomia gehiago eskaini zioten Eskoziari irailaren 18ko erreferendumean ezezkoak irabazten bazuen. Independentziari ezetz esanez gero, hurrengo egunean "Eskoziako legea" idazten hasiko ziren, eskumen gehiago emateko, Gordon Brown lehen ministro ohiak jakinarazi zuenez. Egun berean zabaldu zenez, David Cameron Erresuma Batuko gobernuburua, Nick Clegg presidenteordea eta Ed Miliband buruzagi laborista ez ziren asteazken horretako saio parlamentarioan izango eta Eskoziara joango ziren independentziaren aurkako kanpainari babesa emateko. Eskoziarrekin hitz egiteko ez-ohiko neurria hartu zutela azaldu zuten hirurek agiri bateratu batean.
Egun berean, eztabaidan parte hartzea baztertu zuen Elizabeth II.a Erresuma Batuko erreginak. Gaiaz hitz egin zuen, independentzia eskoziarrei zegoekien gaia zela eta koroa "neutrala" zela argitzeko. Nolanahi ere, Salmondek bertan oroitarazi zuen Eskozia independentean ere Elizabeth II.ak Eskoziako erregin izaten jarraituko zukeela.
Irailaren 10ean, David Cameron Erresuma Batuko lehen ministroak Erresuma Batutik ez bereizteko erregutu zien eskoziarrei, erreferendumari erreferentzia eginez, eta independentziaren alde eginez gero "iluntasunera jauzi" egingo zutela ohartarazi zien.
Egun berean, David Whitton laborista erreferenduma egitearen alde azaldu zen, baina ezezkoa aldarrikatzen zen. Erresuma Batuan jarraitzeak abantaila gehiago zituen Eskoziarentzat, bere ustez. Arratsaldean, Eskoziaren independentziak bihotza hautsiko ziola esan zuen Cameronek. Burujabetzarekin Eskozia libratik at geratuko ziketeela eta Erresuma Batuko "familia" apurtuko zela ohartarazi zuen Cameronek. Egun horretan argitaratu zen inkesta baten arabera, ezezkoa aurretik, berriro ere. Daily Record egunkariak argitaratutakoaren arabera, %47 ziren Eskozia estatu independente izatearen aldekoak, eta %53 kontrakoak. Oraindik zalantzati leudekeenak —%10— alde batera utzi zituzten.
Halaber, Cameron, Miliband eta Clegg bete-betean sartu ziren ezetzaren aldeko kanpainan. Salmonden ustez, hirukoaren kezka nagusia «beren lanpostua ez galtzea» zen. Erresuma Batuko hiru buruzagien bisitarekin bat, Eskozian egoitza zuten hainbat enpresak ere independentziaren arriskuaz ohartarazi zuten.
Irailaren 11ean, RBS eta Lloyds bankuak Eskoziatik Londresera toki aldatzeak ez zukeen enpleguan eragingo, Alex Salmond Eskoziako lehen ministroaren arabera. Izan ere, Eskozian egoitza zuten Royal Bank of Scotland (RBS) eta Lloyds Banking Group bankuek iragarri zuten Londresera mugituko zirela, irailaren 18ko independentziari buruzko erreferendumean baiezkoa nagusitzen bazen. Egun berean argitaratu zen inkestan, oraindik zer bozkatu erabaki ez zutenak baztertuta, % 52 ziren Eskoziak Erresuma Batuan jarraitzea nahi zutenak, eta % 48 Eskozia estatu independente izatearen aldekoak zirenak. railaren 9tik 11ra bitartean 1.268 laguni galdetuz egin zen inkesta. Abuztuaren 7tik irailaren 11ra bitartean, % 9 hazi zen independentziaren aldeko joera.
Egun berean zabaldu zenez, erreferendumerako izen emateak, inoiz baino gehiago izan ziren. 4.285.323 pertsona erregistratu ziren Eskozian irailaren 18an botoa emateko. Eskoziako bozetan inoiz ez zuen hainbeste jendek izena eman. Posta bidez botoa eman zutenen kopurua inoiz baino handiagoa zen: 789.024 herritarrek baliatu zuten bide hori. 5,2 milioi biztanle zituen Eskoziak, eta 16 urtetik gorakoek eman ahal izango zuten botoa. 2.608 hautesleku izango ziren herrialde osoan zehar. Eskozia "historia egiteko atarian" zegoela esan zuen Alex Salmond Eskoziako lehen ministroak. Eskoziako prozesu subiranista interes handiz jarraitzen ari zen nazioartean, eta, munduko mugimendu independentistei erreparatu zien The New York Times egunkariak. Kurdistandik Texasera, eskoziarrek separatistak hauspotzen dituzte artikulua argitaratu zuenkazetak, eta Euskal Herriaren kasua zuen aipagai bertan.
Irailaren 11an ere, mehatxua erabiltzea leporatu zion Salmondek Londresi. Kataluniarekin alderatuta Eskoziako prozesua adostua zela nabarmendu zuen Salmondek. Baiezkoak irabazten baldin bazuen "merkatuek erantzun negatiboa" izango zuketela ohartarazi zuen NDFk.
Irailaren 12an, RICek, Independentzia Erradikalaren Aldeko Kanpainak, ekitaldi internazionalista bat egin zuten Glasgown; han izan ziren, besteak beste, Euskal Herriko, Herrialde Katalanetako eta Palestinako ordezkariak. «Baiezkoaren aldeko mugimenduaren helburuak ez du zerikusirik eskoziarra izatearekin, eta are gutxiago SNPrekin eta Salmondekin. Aldaketarako berezko nahia da», azaldu zuen. Eskoziaren independentziaren aldeko dozenaka talde txiki sortu ziren kanpaina ofizialaren itzalpean eta horietan ezagunenetakoa RIC zen.
Irailaren 13an, Eskoziako erreferendumean ezetz bozkatuko zutela esatera atera ziren Edinburgoko kaleetara 12.000 unionista. Eskozia osotik martxetako ehun banda iritsi ziren. Ordu eta erdian osatu zuten ibilbidea; tartean, Erresuma Batuko eta Ipar Irlandako beste hainbat bandak ere parte hartu zuten. Egun berean, Survationek plazaratutako inkestan, 8 puntuko aldea aterako omen zieten unionistek independentistei: % 54 ezetzak, eta % 46 baietzak.
Irailaren 14an, ICM iritzi institutuak eginiko inkestaren arabera, zalantzatiak alde batera utzita, % 54 ziren independentziaren aldekoak. Erreferendumera begira eginiko inkesta guztien artean, azken hori zen Eskozia independentearen aldekoei emaitza onena eman ziena. The Sunday Times egunkariak Panelbasek egindako inkesta bat publikatu zuen galdeketa egin aurreko azken igandean, eta horren arabera, gutxigatik, baina ezezkoak irabaziko zuen, Erresuma Batuan jarraitzearen aldekoek (% 50,6), independentzia nahi zutenen aurrean (% 49,4). Garaipen zabalagoa ematen zion ezezkoari Opniumek The Observer hedabiderako egindako galdeketan: % 53 lortuko omen zuten batasunaren aldekoek, eta % 47 independentzia nahi zutenek.
Irailaren 15ean, Cameron Eskozian izan zen berriz ere. Erresuma Batuko lehen ministroak egin zuen hitzaldian, Eskoziak Erresuma Batuan jarraitzearen alde "buruko eta bihotzeko arrazoiak" eman zituen. Proposamenen bat aurkeztu zuen. Aberdeenen emandako hitzaldian, Let's Stick Together (jarrai dezagun elkarrekin) lelopean, alde batetik, «benetako aldaketa» ezezkoa zela esan zuen: Erresuma Batuaren parte izaten jarraituz gero, eskoziarrek «inoiz baino eskumen gehiago» izango zituzten. Bestalde, erabakiaren atzeraezintasunaz eta ekar zitzakeen ondorio kaltegarriez ohartarazi zien boto-emaileei.
Egun berean, Dan Snow telebista produktoreak deituta 2.000 lagun batu ziren Londresen Eskoziak Erresuma Batuan jarraitzearen alde. Irailaren 16an, Martin Compston aktoreak egin zuen mobilizazio hari erantzuteko deia Glasgown arratsaldeko seietan. 2.000 lagun inguru bildu ziren.
Kanpainan zehar, independentziaren aurka jarri zen Eskoziako Alderdi Laborista, kontserbadoreekin batera. Londresen oposizioan egon arren, Eskozian «Londresen ahotsa» ordezkatzen zuen. Baina, 'Labour for Independence (Independentziaren aldeko laboristak) kanpainaren arabera, alderdiko kideen % 30 inguru zeuden independentziaren alde.
Irailaren 17an argitaratutako hiru inkestek "ezetz"ari garaipena ematen zioten. Independentziaren kontrakoak % 52 zirela zioten.
Irailak 18: erreferenduma
Irailaren 18an, 2.608 bozkaleku ireki zituzten herrialde osoan, eta 16 urtetik gorakoek zuten botoa emateko eskubidea. 4.285.323 eskoziarrek eman zuten izena botoa emateko —boto eskubidea zutenen % 97k—, eta 789.024 herritarrek postaz bozkatu zuten. Egun berean, YouGovek egindako azken inkesta argitaratu zen eta independentziaren kontrakoak gehiago zirela ondorioztatu zuen: %52 unionisten alde eta % 48 independentisten alde, zalantzatiak baztertuta. Laneguna zen Eskozian eta ilarak sortu ziren hainbat bozkalekutan, eta ez zuten inolako liskarrik ezagutarazi.
Geroago, Evening Standard Londresko egunkariaren inkesta baten arabera, independentziaren kontrakoak irabaziko zuten galdeketa, botoen %53arekin. Ipsos-Mori etxeak egin zuen, eta azken emaitzarako botoa zehaztu gabe zutenak kanpoan utzi zituen. Inkesta etxe horren arabera, %4 ziren oraindik botoa erabaki gabe zutenak.
Irailaren 18an, EITBk egindako elkarrizketan, Xavier Solano Eskoziako Alderdi Nazionalaren aholkulariak adierazi zuenez, baietzak irabaziz gero, "Bruselan hartzen ez diren erabakiak Edinburgon hartuko dira, Londresen hartu beharrean". Independentziarekin "Eskoziak munduko herrialde onenetakoa izateko aukera izango du", egungo egoera "ona" den arren, "hobeto" egon zitekeelako. Bestalde, Henry McLeish Eskoziako ministro nagusi ohia Eskoziaren independentziaren kontra agertu zen, baina federalismoaren alde, "nahitaezkoa baita federalismoa Erresuma Batuan", "motor berri gisa lau nazioak (irlandarra, galesa, ingelesa eta eskoziarra)" izango zituena.
Egun berean, Edinburgo erdiguneko plaza batean elkartu ziren hainbat pertsona, eta kandelen bitartez, mosaiko bat osatu zuten. Eskoziako banderaren koloreak eta senyerarenak erabili zituzten mosaikoa egiteko. Arratsaldetik aurrera mugimendu gehiago nabaritu zen Edinburgoko kaleetan. Trikipoteoa antolatu zuten hainbat euskaldunek; trikitia gaitarengatik ordezkatu zuten.
Emaitzak
Boto guztiak zenbatuta, independentziari ezetz esan zion boto emaileen % 55,3k (2.001.926 boto), baietzaren aldekoei ia 10 puntuko aldea aterata. Boto emaileen % 44,7k (1.617.989 boto) eman zuen baietzaren aldeko boza. Parte hartzea oso altua izan zen erreferendumean, % 84,6ekoa. 16 urtetik gorako 4,3 milioi eskoziar zeuden deituta galdeketan parte hartzera. Ezustekoa Glasgowek utzi zuen; inkestek ezetzaren aldeko balantzan kokatzen bazuten ere, baiezkoa nagusitu zen, botoen % 53kin. Edinburgon, berriz, ezetza izan da garaile, alde nabarmenarekin: % 61 independentziaren aurka, % 39 alde.
Erreferendumaren ondorena
Irailaren 19an, Alex Salmond Eskoziako lehen ministro dimisioa eman zuen. Kargua azaroan utziko zuen. SNPren buru izateari ere utzi egingo zion. Alderdiaren batzarrean utziko zuen kargua.
Irailaren 20an, Erresuma Batuko alderdi nagusietako buruek aurki hasiko zituztela Eskoziari eskumen gehiago emateko prozedurak zabaldu zen. Hala jakinarazi zuen Gordon Brown lehen ministro ohi laboristak Eskozia ekialdera egin duen bisitan: David Cameron lehen ministroak, Ed Milliband oposizioko buruak eta Nick Clegg liberal-demokratak ebazpen bat sinatu zuten, Scotland Act, Eskoziaren eskumenak zehazten zituen legea, urtarrilerako berritzeko. Bestalde, Ezkerreko herri mugimenduetatik gertuago zegoen RIC Independentzia Erradikalaren Aldeko Kanpainak ere abiatu zuen bere egitasmoa hemendik aurrerako. Asko The 45% (%45ak) izena erabiltzen hasi ziren erreferendumerako elkartutako taldeei buruz hitz egiteko.
Egun bereko goizaldean, Glasgown unionista batzuk kalera atera ziren, tartean eskuin muturreko hainbat kide. Kanta loialistak abestuz, independentziaren aurkako leloak oihukatuz eta Erresuma Batuko banderak astinduz hartu zuten St. George plaza. Talde independentistek handik ateratzeko eskatu zieten baietz bozkatu zutenei; eta, azkenean, Poliziak inguratu zituen unionistak. Martxa unionista gehiago zeuden deituta.
Irailaren 21ean, David Cameronen Gobernuak Eskoziari autonomia gehiago emateko konpromisoa berretsi zuen, independentziari buruzko erreferendumaren aurretik Britainia Handiko alderdi nagusietako buruzagiek adostu bezala. Zerga sistemari eta ongizate estatuari dagozkien alorretan botere transferentzia egongo zela azpimarratu zuen Gobernuak.
Irailaren 25ean, Eskoziaren independentziari buruz egindako erreferendumaren ondotik, Ingalaterrak "botere sinbolikoak" soilik emango zizkion Eskoziari, Xavier Solano i Bello Eskoziako Alderdi Nazionalaren (SNP) aholkulariaren iritziz. Baietzaren porrota SNP alderdiarentzat kolpe gogorra izan zela aitortu zuen, baina azken 5 urteetan boto independentistak nabarmen gora egin duela azpimarratu zuen. Solano i Bellok ziurtatu zuenez, SNP alderdiak Eskoziako interesen alde lanean jarraituko zuen eta alderdi unionistek emandako hitzaren zaindari izango zen.
Urriaren 3an jakin zenez, bi aste barru zehaztuko zuen Londresek transferentzien prozesua. Eskoziari eskuduntza fiskalak itzuliko dizkiotela azaldu zuen George Osborne Finantza ministroak.
Urriaren 13an, Londresek iragarri zuen Eskoziari botere gehiago emateko plana. Irailaren 18ko erreferenduma egin baino lehen, Erresuma Batuko hiru alderdi nagusiek (kontserbadoreak, laboristak eta liberalak) Eskoziari botere gehiago ematea promestu zuten. Alex Salmond Eskoziako lehen ministroa ez zen fio David Cameron Erresuma Batuko lehen ministroaz eta alderdi kontserbadoreaz. Uste zuen hartutako konpromisoei "traizio egiteko" prestatzen ari zirela.
Eskozia independente bilakatzeko urratsak
Eskozian erreferenduma baiezkoak irabazi ondoren, zenbait urrats egin beharko lirateke independentzia gauzatzeko:
Ospetsuak erreferendumean
Zenbait ospetsuk erreferendumaren inguruko euren iritzia plazaratu zuten.
2012
2012ko urtarrilaren 21ean, Eskoziaren ereduak "Europako mapa alda zezakeela erakutsi zuela" adierazi zuen ezker abertzaleak. Espainiari eta Frantziari Erresuma Batuko eredua jarraitzeko eta "nazioarteko mailan" aintzat hartzen zen "erabaki askearen eskubidea onartzeko" eskatu zieten.
2012ko urriaren 16an, Idoia Mendia Eusko Jaurlaritzako bozeramaileak Eskoziako erreferenduma adostasunean oinarritu zela txalotu zuen. Bestalde, Jose Manuel Garcia-Margallo Espainiako Atzerri ministroak esan zuenez, Espainian ezin zen Eskozian egingo dutenaren bezalako galdeketarik egin. Eskozian independentziaren gaineko herri galdeketa egitea ahalbidetuko zuen akordioak “ataka larrian jarri du” Espainiako Gobernua, Pernando Barrena ezker abertzaleko kidearen ustez.
2013
2013ko azaroaren 26an, Eskoziak independentzia lortuko balu "minutu bat geroago" EBtik kanpo geratuko zitkeela ohartarazi zuen Joaquin Almunia Europako Batzordeko presidenteordeak.
2014
2014ko maiatzaren 1ean, Izaskun Bilbao Europako hauteskundeetarako EAJren hautagaiak Eskoziako herritarrek zituzten eskubide berberak eskatu zituen euskal herritarrentzat, erabakitzeko eskubidea gauzatu ahal izateko.
Abuztuaren 28an, Iñigo Urkullu lehendakariak Eskoziakoa Euskadin jarraitu beharreko “eredua” zela esan zuen. Eusko Jaurlaritza Edinburgora joan zitekeela, Eskoziako erreferenduma zela eta ere gaineratu zuen.
Abuztuaren 29an, EH Bilduk esan zuen Kataluniak eta Eskoziak eredu bera aukeratu zutela erabakitzeko eskubideaz baliatzeko, eta bi kasu horien arteko aldea Erresuma Batuko eta Espainiako gobernuetan zegoela. Horrela erantzun zion koalizioak Iñigo Urkulluri. Lehendakariak Eskoziako erreferendumaren ereduaren alde egin zuen.
Irailaren 6an, Andoni Ortuzar Euskadi Buru Batzarreko (EBB) presidenteak jakinarazi zuenez, EAJk ez zuen abiadura azkartuko Eskozian baiezkoa nagusitzen bazen eta, alderantziz, ez zuen abiadura mantsotuko ezezkoa ateratzen bazen garaile. Dena dela, irailaren 18ko galdeketaren emaitza edozein dzla ere, Eskoziako prozesua Euskadin antzeko prozesua egiteko bultzada izango zela uste zuen.
Egun berean, EH Bildu koalizioak Euskal Herriko burujabetza prozesua bultzatzeko bere lidergoa aldarrikatu zuen. Halaber, Eskoziako eta Kataluniako prozesuak eredugarritzat jo zituen koalizioak. Arraizek Kataluniako erakundeen jokabidea goraipatu zuen, Espainiako Gobernuaren oposizioa izanagatik ere erreferenduma egiteko asmoarekin aurrera jarraitzen zutelako. EH Bilduk gertutik jarraituko zituen Kataluniako eta Eskoziako prozesuak eta hala EH Bilduk ordezkaritzak bidaliko zituen Eskoziako irailaren 18ko erreferendumera eta Kataluniako "behin betiko Diada" egunera.
Cynoglossus ogilbyi
Cynoglossus ogilbyi Cynoglossus generoko animalia da. Arrainen barruko Cynoglossidae familian sailkatzen da.
Eskoziaren independentziarako 2014ko erreferenduma
2014
Irailaren 9an, EITBri egindako elkarrizketa batean, John MacInnes Edinburgoko Unibertsitateko Zientzia Politikoetako irakaslearen esanetan, Eskozian independentziaren aldeko sentimenduak goraka egin zuen azken urteotan Londresko politikariak geroz eta urrunago sentitu zirelako.
Irailaren 17an, Rajoyk prozesu independentista EBren kontrako 'erasoa' zela esan zuen. Espainiako Gobernuko presidenteak berretsi zuen "alde handia" zegoela Eskoziako prozesuaren eta Kataluniakoaren eta Euskal Herrikoaren artean.
Irailaren 18an, Iñigo Urkullu lehendakariak esan zuen Eskoziaren bidea jarraitzea zela Eusko Jaurlaritzaren asmoa, eta "agerian" geratu zela "negoziazioren eta akordioaren bitartez Eskoziak bere etorkizun politikoaz erabakia hartzea".
Egun berean, Amaiur, EAJ, Geroa Bai, CDC, ERC, BNG, Nuevas Canarias eta Compromis-Equo alderdietako diputatuek Eskoziako galdeketa babestu zuten adierazpen batean, eta Espainiako Gobernuari eskatu zioten Kataluniako eta Euskal Herriko herritarrei ere uzteko euren etorkizuna erabakitzen.
François Hollande Frantziako presidenteak ere hitz egin zuen Eskoziako erreferendumaz. Berarentzat prozesuak "egoismorako, populismorako eta separatismorako" bidea irekita utz zezakeen. Bestalde, Marian Elorza Eusko Jaurlaritzako Kanpo Harremanetarako idazkariak adierazi zuenez "garrantzitsuena" ez zen erreferendumaren emaitza, baizik eta erreferenduma bera egitea. "Etorkizunean Eskozia zer izango den erabakiko dutenak hemen bizi eta lan egiten duten pertsonak izango dira, eta erabakia errespetatu egingo da". Edinburgon izan zen EAJren ordezkaritzak balorazio "oso ona" egin zuen egunaz. Emaitza hurrengo egunean jakingo zen arren, eskoziarrek "irabazi" egin zutela adierazi zuten.
Erreferendumaren emaitzaren inguruko erreakzioak
Egun berean, Cameronek Eskoziari autonomia gehiago emango ziola hitzeman zuen. Eskumenak itzuliko zizkion zerga eta Ongizate alorrean, eta urtarrilerako legedia berria martxan izatea espero zuen. Cameronek azaldu zuenez, Eskoziak botere gehiago izango zuen moduan, Erresuma Batua osatzen zuten gainerako nazioek ere (Ipar Irlanda, Gales eta Ingalaterra) ahotsa izan beharko zuten zegozkien eskumenen inguruan.
Mahoma
Mahoma edo Mahomet (izen tradiziodunak) edo Muhammad (izen modernoa, arabieratik transkribatua), izen osoa Abu l-Qasim Muhammad ibn Abd Allah al-Hashimi al-Qurashi (محمد, transliterazioa: Muḥammad; Meka, Arabia, gaur egun Saudi Arabia, 570eko apirilaren 26a inguruan - Medina, Arabia, 632ko ekainaren 8a) Islam aren sortzailea eta profeta nagusia da.
Eskoziaren independentziarako 2014ko erreferenduma
Erreferendumaren emaitzaren inguruko erreakzioak
Alex Salmond Eskoziako ministro nagusiak Eskoziaren independentziarako erreferendumean izandako porrota onartu zuen, herritarren epaia errespetatzen zuela esan zuen eta gauza bera egiteko eskatu die independentziaren aldekoei. Proposatutako lan-egutegia errespetatzea eskatu zion Salmondek Londresi, eta Legegintzaldia amaitu aurretik Parlamentu britainiarrean aurrekaririk ez zuen autogobernua bermatuko zuen lege egitura aurkeztea espero zuela gaineratu zuen.
Benimassot
Benimassot Valentziako Erkidegoko udalerria da, Comtat eskualdean eta Alacanteko probintzian kokatua.
Mahoma
Lehen urteak
Gaztaroan, Damasko eta Meka artean aritu zen merkataritzan, Khadijaren esanetara. Khadija, Juwaylid (خديجة بنت خويلد) merkatariaren alaba, alargun aberatsa zen, Mahomak baino 20 urte zaharragoa. Mahomak 25 urte zituelarik, harekin ezkondu eta lau alaba izan zituzten : Zainab, Ruqayyah, Umm Kulzum eta Fatima. Bi seme ere izan zituztela dirudi, Al-Qasim eta Abdullah, baina berehala hil ziren; Mariyah Al-Qibtia koptoarekin, beste ume bat ere izan zuen Medinan: Ibrahim, oso gazterik hil zena, 17 edo 18 hilabeterekin.
Benimassot
2009ko urtarrilaren 1eko erroldaren arabera 123 biztanle zituen.
Mahoma
Lehen urteak
Mahomak Arabiatik Siriara zihoazen karabanak antolatzen zituen, eta baliteke batzuetan bera ere joatea. Mekara iristen ziren judu eta kristauekin hitz egiteko aukera asko izan zuenez gero, Biblia nahiko ongi ezagutzen zuen.
Eskoziaren independentziarako 2014ko erreferenduma
Erreferendumaren emaitzaren inguruko erreakzioak
Eskozia, autogobernu handiagoarekin eta Erresuma Batuaren aterpean, eredua izango zen independentziaren aldeko bidean lanean ari ziren beste herri batzuentzat. Horiek izan ziren Martin Schulz Europako Parlamentuko presidentearen hitzak.
Mahoma
Jainkoaren profeta
610 aldean, Mahomak 40 urte zituela, Gabriel goiaingerua (جبريل, Jibril) azaldu omen zitzaion, Mekatik gertu dagoen mendi batean. Jainkoak (Alak) bidaltzen zizkion bertsoak buruz ikasi eta behin eta berriro errepikatzeko agindua jaso zuen; geroago, bertso horiek Koranean idatzi ziren. Gabrielek azken profeta zela esan zion, eta Jainkoaren hitza predikatzen hasi behar zuela. Mekako biztanleek jarraitzen zuten betidaniko politeismoaren aurrean, erlijio berri hau monoteista zen, eta Azken Epaiaren Eguna iragartzen zuen.
Koranaren arabera, Mahoma analfabetoa zen (ummi). Gabrielek agertu zion Jainkoaren hitza errezitatzen zien jarraitzaileei, eta hauek behin eta berriro errepikatuz memorizatu egin zuten. Profeta hil zenean, inongo aldaketarik gabe jaso nahian, idatziz jarri zuten; hartatik aldentzen ziren bertsioak, Uthman ibn Affan kalifaren garaian (651-652an) galeraziak izan ziren.
Eskoziaren independentziarako 2014ko erreferenduma
Erreferendumaren emaitzaren inguruko erreakzioak
Egun berean, Josu Erkoreka Eusko Jaurlaritzaren bozeramaileak esan zuen Eskoziako erreferendumak "ateak ireki" zizkiela Europar Batasunean zeuden "estaturik gabeko nazioei, autogobernu anbizioetan aurrera egiteko testuinguru aske eta demokratiko batean". Jaurlaritzaren bozeramailearen arabera, bozketak agerian utzi zuen erabakitzeko eskubidea "errealitate bat" zela Europar Batasunean.
Mahoma
Hejira
Bizitza arriskutsu bihurtu zen, eta Mahomaren jarraitzaileek Mekako merkatarien biolentzia pairatu zuten. 619an, Jadiya, Mahomaren emaztea, eta osaba Abu Talib hil ziren. Tristuraren urtea deitu izan zaio. Bere burua arriskuan ikisirik, Mahoma Ta'ifeko oasisera joan zen babes bila; baina bertako biztanleek egotzi zuten, ezbaitzuten haserretu nahi Mekako merkatariekin. Horren ondoren, Jathribeko dizipulu batzuekin jarri zen harremanetan; 622ko ekainaren 23an, Aqaban, Itsaso Gorriaren bazterrean, hitzarmen bat sinatu zuen Jathribeko ordezkariekin, Mekatik 400 km iparraldera zegoen oasis-herri horretan (geroago Medina deitua), Mahomaren 70 jarraitzaile onartzeko.
622ko uztailaren 16an abiatu ziren Mekatik Mahoma eta bere jarraitzaileak ; ihes hori, Hejira (هجرة), musulmanen egutegiaren hasiera urtetzat hartzen da harrezkero. Aqaban eite politikoa hartu zuten profetaren ekintzek. Komunitate politiko-teokratiko baten buru bilakatu zen, aldi berean profeta eta agintari zela. Mahomaren lana ez zen jadanik fede berria zabaltzera mugatu.
Eskoziaren independentziarako 2014ko erreferenduma
Erreferendumaren emaitzaren inguruko erreakzioak
Artur Mas Kataluniako presidentearen arabera, gatazkak konpontzeko "bide bakarra" zen galdeketa. Eskoziako erreferendumaren emaitza ez zen "atzerapauso bat" izan harentzat; gogoratu zuen Kataluniako prozesuak aurrera jarraitzen zuela, eta Eskoziakoaren ondotik "indartuta" zegoela.
Mahoma
Ezkontza politika eta egonkortasuna
Gizon horiek izan ziren ondoko urteetan Mahomaren ondorengo; beraz, lehenengo lau kalifak Mahomarekin erlazionaturik zeuden, ezkontzez bitartez. Musulmanek rashidun (الخلفاء الراشدون) deitzen diete, «zuzenduak».
Gerra Santua
Mahomak jarraitzaileen (musulmanen) eta erlijio komunitatearen (islamaren) jokabidea osorik gidatu eta antolatuko zuen lege bat ezarri zuen. Estatu berriaren arrakasta handiagotu egin zen, ordu arte leinuetan sakabanaturik bizi ziren arabiar guztiek bat egitearen aldeko jarrera agertu zutenean. Guztiona izango zen hizkuntza poetikoa izan zen batasun hori aurrera eramateko bidea.
Eskoziaren independentziarako 2014ko erreferenduma
Erreferendumaren emaitzaren inguruko erreakzioak
Yolanda Barcina Nafarroako presidenteak Britainia Handiaren batasuna nabarmendu zuen Eskoziako emaitzen berri izan ondoren. Maribi Ugarteburu EH Bilduko legebiltzarkideak azpimarratu zuen eskoziarrek erabakitzeko eskubidea gauzatu izana zela "benetako garaipena". PSE-EEk ohar baten bidez adierazi zuen "Euskadiko autogobernu aurreratua" bihurtu zela Eskoziarrentzat eredu. Laura Garrido PPko EAEko legebiltzarkideak azaldu zuen gauza asko zeudela jokoan. Hala ere, Kataluniaren auziaren eta Eskoziakoaren artean "ezberdintasun handia" zegoela uste zuen. Javier de Andres Arabako ahaldun nagusiaren arabera, erreferenduma "sekulako akatsa" izan zen, uste baitzuen bost urte barru independentziaren aldekoek beste galdeketa bat egitea eskatuko zutela. LABen iritziz, "bi aldeak garaile egin dituen ariketa demokratikoa" izan zen Eskoziako prozesua. ELAk eskoziarrak zoriondu zituen, "bidea urratzeagatik".
Mahoma
Heriotza
Gaixotasun labur baten ondoren, Mahoma 632ko ekainaren 8an hil zen, Medinan, burua Aisharen altzoan zuela. Musulmanen tradizioaren arabera, 63 urte zituen.
Eskoziaren independentziarako 2014ko erreferenduma
Erreferendumaren emaitzaren inguruko erreakzioak
Andoni Ortuzarrek zionez, "Euskadiren ezetzat ez du Euskadiren xedea oztopatzen". Bestalde, "Europaren baitan subirantoasunaren aldeko prozesu bat ez dela kimera bat", nabarmendu zuen Pello Urizarrek.
Mahoma
Mahomaren ondorengoak
Gatazka horrek zatiketa eragin zuen musulmanen artean, eta bi multzo eratu ziren: sunitak eta xiiak. Suniten ustean aginpidea herriak aukeratutako kalifen esku egon behar zen; kalifa horiek ez ziren hutsezinak, eta koranaren tradizioa eta Sunna errespetarazi behar zuten. Xiiak gutxiengoa ziren; haien ustez, berriz, aginpideak Mahomaren suhi Aliren eta haren ondorengoen esku behar zuen egon. Oinordekotza hark berekin zekarren, gainera, kalifak erlijio buruzagi hutsezinak izatea, profetaren odola baitzuten haren alaba Fatimaren bidez. Zatiketa horrek liskar handiak sortu zituen Islamaren baitan. Borroka haiek zirela eta, inperio musulmana estatu askotan zatitu zen berehala. Kalifa Omeiarren eta Abbasiarren arteko gerrak X. mendeaz geroztik gero eta handiagotu ziren zatiketa haien adierazgarri izan ziren.
Mahomaren ondorengoei sayyid (edo sharif) izena ematen zaie. Herrialde musulmanetako hainbat lider eta noblek Mahomaren ondorengotzat jotzen dute beren burua: Iparraldeko Afrikako fatimitar dinastiak, idrisiek, egungo Jordaniako errege familiak, Aga Khan titulua erabiltzen duten iman ismaildarrek...
Iturriak
Mahomaren bizitzaren berri Koranaren bidez jaso dugu. Ezagutzen den biografia zaharrena Ibn Ishaqen Jainkoaren profetaren bizitza (768) da, Mahoma hil eta 120 urtera idatzia; al-Waqidiren biografia 822. urtekoa da.
Eskoziaren independentziarako 2014ko erreferenduma
Erreferendumaren emaitzaren inguruko erreakzioak
“Eskoziagatiko maitasuna” zen britainiarrak batuta mantentzen zituena, esan zuen Isabel II. Erreginak, independentzia-erreferendumaren ostean. Herrialdeak “aurrera jarraitzeko” desioa erakutsi zuen erreginaren ustetan.
Alex Salmonden dimisioaren inguruko erreakzioak
Nicola Sturgeonek, Salmond ordezka zezakeen SNPko kideak, nabarmendu zuen Eskoziako lehen ministroak lortu zituenak "gaindiezinak" zirela. Alistair Darling Better Together kanpainako buruarentzat, Salmondek "harrotasunez" begiratu ziezaiokeen politika arloan egindako ibilbideari. Patrick Harvie Alderdi Berdeko kideak Twitterren adierazi zuen beti ez zela Salmondekin ados egon; hala ere, uste zuen inork ezin zuela zalantzan jarri erakutsi zuen konpromisoa.
Irlanda
1845 eta 1849 urteen artean Irlandak bizi izan zuen Gosete Handiaren ondorioz irlandar askok bizitoki Eskozia hartu zuten. Erroldetan irlandar etnia zutenen kopurua 50.000koa bazen ere, irlandar jatorria duten 1.500.000 eskoziar zeudela uste zen, populazio osoaren laurdena.
Eskozian bizi ziren irlandarrek, ordea, beste edozein eskoziarren modura bizi zuten erreferenduma. Eta horietako asko —irlandar errepublikazaleak bederen bai— baietzak irabaz zezan desio zuten. Eskoziako independentziak izan zezakeen eragina urduri jarri zituen Irlandako unionistak. Horren erakusgarri zen orangistek irailaren 13an ehunka kide mobilizatu izana Ipar Irlandatik Edinburgora, hango kaleetan batasuna aldarrikatzera.
Euskal Herria
Independentziari bai edo ez esango zioten eskoziarren egoera ulertzen laguntzeko, Eskoziaren Erabakia dokumentala eman zuen ETBk bozen atarian.
Irailaren 9an zabaldu zenez, Eskoziako erreferendumaren biharamunean, irailaren 19an, telebista saio berezi bat eskainiko zuen Hamaika telebistak, Eskoziaren ordua izenburupean. Saio berezi hori Norabidea blogaren eta Hamaika telebistaren elkarlanari esker gauzatuko zen. Egun berean zabaldu zenez, Diadan eta Eskozian izango zen Udalbiltza.
Irailaren 10ean zabaldu zenez, Eskoziako erreferendumari jarraipen zabala egingo zen EiTBn. Edinburgotik zuzeneko berri emango zuten irratian zein telebistan bertara joandako bidali bereziek, webgune berezia egongo da eitb.eusen, eta hiru erreportaje eskainiko ziren ETBn.
Iberdrola eta Gamesa ziren, Erresuma Batuan negozioak dituzte euskal konpainia nagusienak eta independentziari buruzko prozesuak interes handia piztu zuen euskal enpresarien artean. Enpresarientzat, hala ere, giltzarria moneta zen.
Irailaren 18an, Euskal Herriko hainbat udaletxeren aurrealdeetan Eskoziako bandera jarri zen. Tartean zeuden EH Bilduren eta EAJren esku zeuden udalak: Otxandio, Azpeitia, Lekeitio, Mungia, Zeberio, Zaldibar, Zarautz, Urduña, Ondarroa. Gasteizko Udalean ere jarri zuten bandera. EH Bilduk eta EAJk euren bulegoetatik zintzilikatu zuten. Bilbon Ibone Bengoetxea jarduneko alkateak (EAJ) bandera bulegoko leihotik kentzeko eskatu zion EH Bilduri. Donostian, udaleko eta Gipuzkoako Foru Aldundiko balkoietan babesa adierazi zioten Eskoziako prozesuari.
Irailaren 23an zabaldu zenez, Eskoziarrak, kataluniarrak eta euskaldunak beren geroa erabakitzen eztabaida-mintzaldia antolatu zuen EAJk hilaren 27ko Lema Egunerako, Donibane Lohizunen (Lapurdi). Eskozia eta Kataluniako prozesuak eredutzat hartuko zituzten han.
Scafell Pike
Scafell Pike ( edo ahoskatua ) Ingalaterrako Lake District eskualdeko mendia da, 978 metro dituena. Eskualdeko eta Ingalaterra osoko mendirik altuena da.
Ordoviziar garaiko arroka igneoz egina, tontorra arrokaz estalirik dago.
Plean
, Eskoziako udalerri bat da, Stirling konderrian.
Makov
Makov Eslovakiako udalerri bat da, Čadcako barrutian kokatuta. 46,05 km²ko azalera du eta 1744 biztanle 2017ko datuen arabera.
Eublepharis hardwickii
Eublepharis hardwickii Eublepharis generoko animalia da. Narrastien barruko Eublepharidae familian sailkatuta dago.
Makov
Historia
Idatzizko lehen aipamena 1720. urtekoa da.
Ameiva pantherina
Ameiva pantherina Ameiva generoko animalia da. Narrastien barruko Teiidae familian sailkatuta dago.
Camacho
Camacho Brasilgo udalerri bat da, Minas Gerais estatuan kokatua. biztanle ditu 0 km²ko eremuan.
John Glenn
John Herschel Glenn, Jr. (Cambridge, Ohio, AEB, 1921eko uztailaren 18a - Columbus, Ohio, 2016ko abenduaren 8a) estatubatuar politikari eta astronauta izan zen.
Biografia
Marylandeko Unibertsitatean egin zituen ikasketak, eta Bigarren Mundu Gerran eta Koreako Gerran parte hartu zuen, Estatu Batuetako marine-armadako kide gisa. 1957an, Los Angeles eta New York arteko eskalarik gabeko lehenengo hegaldi supersoniko kontinenteartekoa egin zuen. 1959an egin zen astronauta, eta, 1962an, Friendship 7 izeneko kapsulan bidaiatu zuen.
John Glenn izan zen, hain zuzen ere, lehenengo aldiz Lurraren inguruko orbita osatu zuen estatubatuarra. Hiru aldiz eman zuen Lurraren inguruan bira, bost orduan, eta, arazo asko izan zuen arren, itsasontzi batek jaso zuen azkenik espazio-ontzia ozeanora jausi ondoren.
Port of Menteith
, 'Port Loch Innis Mo Cholmaig', Eskoziako udalerri bat da, Stirling konderrian.
La Rochefoucauld (Charente)
La Rochefoucauld Frantziako udalerria da, Charente departamenduan dagoena, Poitou-Charentes eskualdean. 2013an 0 biztanle zituen.
Biztanleria
2007an La Rochefoucauld udalerrian erroldatutako biztanleak 3.089 ziren. Familiak 1.472 ziren, horien artean 648 pertsona bakarrekoak ziren (204 bakarrik bizi ziren gizonak eta 444 bakarrik bizi ziren emakumeak), 444 seme-alabarik gabeko familiak ziren, 224 seme-alabak dituzten bikoteak ziren eta 156 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Etxebizitza
2007an 1.753 etxebizitza zeuden, 1.516 familiaren etxebizitza nagusia ziren, 44 bigarren erresidentzia ziren eta 193 hutsik zeuden. 1.159 etxeak ziren eta 569 apartamentuak ziren. 1.516 etxebizitza nagusietatik 766 bere jabearen bizilekua ziren, 715 alokairuan okupaturik zeuden eta 35 doan lagata zeuden; 27 etxek gela bat zuten, 154 etxek bi zituzten, 330 etxek hiru zituzten, 519 etxek lau zituzten eta 486 etxek bost zituzten. 702 etxek euren parking plaza propioa zuten azpian. 859 etxetan ibilgailu bat zegoen eta 379 etxetan bat baino gehiago zituzten.
Ekonomia
2007an lan egiteko adina zuten pertsonak 1.773 ziren, horien artean 1.210 aktiboak ziren eta 563 inaktiboak ziren. 1.210 pertsona aktiboetatik 1.023 lanean zeuden (544 gizon eta 479 emakume) eta 187 langabezian zeuden (84 gizon eta 103 emakume). 563 pertsona inaktiboetatik 246 erretiraturik zeuden, 90 ikasten zeuden eta 227 "bestelako inaktibo" gisa sailkaturik zeuden.
Diru sarrerak
2009an La Rochefoucauld udalerrian 1.510 unitate fiskal zeuden, 2.897,5 pertsonek osaturik. Pertsona bakoitzeko diru-sarrera fiskalaren mediana urteko 15.406 euro zen.
Ekonomia jarduerak
2007an zeuden 273 komertzioetatik, 1 erauzte enpresa zen, 8 janari enpresak ziren, 10 bestelako produktu industrialen fabrikazioko enpresak ziren, 15 eraikuntza enpresak ziren, 79 ibilgailuen saltze eta konpontze enpresak ziren, 8 garraio enpresak ziren, 18 ostalaritza eta jatetxe enpresak ziren, 2 informazio eta komunikazio enpresak ziren, 20 finantziazio enpresak ziren, 11 higiezinen enpresak ziren, 29 zerbitzu enpresak ziren, 52 administrazio publikoko enpresak ziren eta 20 «beste zerbitzu jarduera batzuk» multzoan sailkatutako enpresak ziren.
2009an zeuden norbanakoentzako 67 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 6 banku bulegoak, 1 funeraria, 8 ibilgailuen konpontzeko eta nekazaritza tresnetako lantokiak, 1 ibilgailuen ikuskaritza teknikoko lekua, 1 autoeskola, 2 igeltseroak, 4 margolariak, 3 zurginak, 2 iturginak, 3 argiketariak, 1 eraikuntza enpresa, 8 ile apaindegiak, 1 albaitaria, 12 jatetxeak, 7 higiezinen agentziak, 1 tintoreria eta 3 apaindegiak.
2009an zeuden 44 establezimendu komertzialetatik, 1 hipermerkatu zen, 1 supermerkatua zen, 1 120 m2 baino gehiagoko denda zen, 7 okindegiak, 3 harategiak, 3 liburu dendak, 11 arropa dendak, 1 etxerako tresna denda zen, 3 zapata-dendak, 3 altzari dendak, 1 lurrin-denda zen, 2 bitxi-dendak eta 7 lore-dendak ziren.
2000. urtean La Rochefoucauld udalerrian 6 nekazaritza-ustiategi zeuden.
Hezkuntza eta osasun ekipamenduak
2009an tratamendu laburretarako ospitale 1, iraupen erdiko (jarraipen eta errehabilitazio) tratamenduetarako ospitale 1 bat, tratamendu luzeetarako ospitale 1 bat, 3 botika eta anbulantzia 1 bat zegoen.
2009an haur-eskola 1 eta 2 lehen-hezkuntzako eskola zegoen. La Rochefoucauld udalerrian 2 Bigarren Hezkuntza ikastetxe zeuden 666 ikaslekin.
Gertuen dauden herriak
Diagrama honek gertuen dauden herriak erakusten ditu.
Benimeli
Benimeli Valentziako Erkidegoko udalerria da, Marina Alta eskualdean eta Alacanteko probintzian kokatua.
2009ko urtarrilaren 1eko erroldaren arabera 402 biztanle zituen.
Juha Vainio
Juha Vainio (Kotka, Finlandia, 1938ko maiatzaren 10a - Gryon, Suitza, 1990eko urriaren 29a) kantautore, eta konpositore finlandiarra izan zen. Juha Harri "Junnu" Vainio eta Juha "Watt" Vainio ezizenez ere ezagutua izan zen.
Biografia
Kotka hirian jaio zen Juha eta txikitatik abestea maite izan zuen. auzokoek ere sarritan eskatzen zioten beren etxeetara kantatzera joateko. Haurra zela bihotzeko gaixotasun kongenitoa diagnostikatu zioten eta 1949an bihotzeko ebakuntza egin zioten, 11 urte baino ez zituela.
1950. hamarkadaren erdialdera hasi zen musikariekin sozializatzen eta hartarako joera handia erakutsi zuen, batez ere Kotka bertako Fennia jatetxeko jazz emanaldietan. Adin txikikoa izan arren bere hitzak aurkezten zizkien musikariei eta hauek pianoa jotzen uzten zioten beren emanaldietan. 1960 urtean Taina Kaukonen ezagutu eta berehala ezkondu ziren, haurdun gelditu baitzen neska. Orduan Helsinkira aldatu ziren eta Juha Lehen Hezkuntzako Yläpää eskolako musika irakasle lanetan hasi zen.
Juha Vainiok ordea musikari izan nahi zuen. Hasieran lagunen musika taldeentzako hitzak egiten hasi zen eta atzerriko abesti ezagunen itzulpenak ere egin zituen finlandierara. 1964an Erkki Liikanen lagunak Finndisc disketxeari aurkeztu eta aurreneko singlea grabatu zuen, Paras rautalankayhtye. Pertti Metsärinne-ren orkestran sartu zen eta ondoren bakarkako bideari ekin zion. Lehenengo diska 1972 urtean atera zuen, Viisari värähtää, eta bertan zegoen Kaunissaari abestia, gerora hainbat alditan grabatuko zuena. Hurrengo urteetan ordea alkoholarekin zuen arazoa larrituz joan zen eta hainbat urte txar pasa ondoren, tartean dibortzioa, 1976an erabat uztea erabaki eta lortu zuen. 1979tik aurrera berriz ere diskak ateratzeari ekin zion.
1990an haurtzaroko bihotz arazoak itzuli ziren eta Suitzako Gryon herrian zuen etxean hil zen 52 urte zituela.
Göschenen
Göschenen Suitzako udalerria da. Uri kantonamenduan dago. 2014an 0 biztanle zituen 0 kilometro koadrotan banatuta.
Mugakideak
Honako udalerri hauekin egiten du muga:
Adinaton
Adinatona hiperbole formako figura erretoriko bat da, ezintasun guztizkoa iradokitzen duen hiperbole osoa. Hitza grezieratik dator: ἀδύνατον (adynaton), "ezin, ezinezkoa" ( a-, "gabe" + dynasthai, "posible edo indartsua").
Adibideak
Ezinezko zerbait adierazteko erabiltzen da adinatona, esate baterako Soñé que la nieve ardía jota nafarrean bezala: maitatua zela amets egin zuen maiteminduak, elurrak su hartzen zuela amets egitea bezalakoa zelarik sentipena.
Ebanjelioetako adinaton ezaguna da Jesusen esaldi bat, orratzaren begiari eta gameluari erreferentzia egiten diona :
Cynoglossus oligolepis
Cynoglossus oligolepis Cynoglossus generoko animalia da. Arrainen barruko Cynoglossidae familian sailkatzen da.
Eugongylus unilineatus
Eugongylus unilineatus Eugongylus generoko animalia da. Narrastien barruko Scincidae familian sailkatuta dago.
Strathblane
, 'Strath Bhlàthain', Eskoziako udalerri bat da, Stirling konderrian.
Benton konderria (Tennessee)
Benton konderria (Benton County) Tennesseeko konderri bat da, Ameriketako Estatu Batuetan. Hiriburua Camden da. 2010eko zentsuaren arabera 16,489 biztanle zituen, NaN kilometro koadroko azaleran.
Geografia
Benton konderriak 112,983 kilometro koadro ditu. Horietatik 10,901 ura dira. Beste 102,082 lurra dira. Biztanleria dentsitatea 14,59 da.
Demografia
2010eko zentsoan bizi ziren 16,489 pertsonetatik 15,854 txuriak edo hispanoak dira. Horietatik hispano edo latino kategorian 291 dira. 321 beltzak edo afroamerikarrak. 68 amerikar natiboak ziren eta 0 Hawaii edo Pazifikoko irletako natiboak. 62 asiarrak ziren. Bestelako arraza bat kategorian 11 biztanle daude. Bukatzeko euren burua arraza bat baino gehiagotan 173 pertsonek kokatzen zuten.
Materia
Materia masa duen eta espazioan lekua okupatzen duen zerbait da, gauzaki fisiko oro osatuta dagoen gaia. Energiaren eta indar eremuen ekarpenak ez dira materiatzat jotzen, nahiz eta gauzakien masan osagarri izan ahal diren. Materiak unibertso ikusgaiaren gehiengoa osatzen du, nahiz eta, berriz ere, argia ez den materiatzat jotzen. Materiaren zati orori materia-sistema deritzo. Materia-sistemak materia mota bakar batezkoa (gai aratza) edo mota askotakoa (nahastura) izan daitezke. Gure inguruko espazioan leku bat betetzen duen eta masa duen guztia materia da.
Materia bost egoeratan egon daiteke: solidoa, gasa, likidoa, plasma eta Bose-Einstein kondentsatua.
Beste definizio batzuen artean, materia gauza guztiak osatzen dituen errealitate primarioa dela ere esan ohi da.
Egitura
Substantzia batzuk beste batzuetan eraldatzen dira ezer komuna izan gabe? Gizakia antzinatik saiatu da galdera hau erantzuten eta gaur egun ikerlarien artean onartua dagoen teoria atomiko-molekularrari esker aipatutako eraldaketak uler daitezke.
Orain materia zati txikienari molekula deritzo. Adibidez, uraren ezaugarriak dituen zatirik txikiena molekula da. Molekulak atomo izeneko zati txikiagoz osatuta daude, baina aurreko adibide berberarekin jarraituz uraren molekula zatitzen badugu atomoak lortuko ditugu, baina ez dituzte uraren ezaugarriak edukiko.
Propietateak
Materiak baditu propietate komunak eta propietate bereziak.
Propietate komunak
Gorputz material guztiek dituzten propietateak dira eta bi dira: masa eta bolumena.
Propietate bereziak
Substantzia batzuk gainerakoetatik bereizteko eta desberdintzeko. Batzuk agregazio egoerarekin lotuta:
Materiaren egoerak
Materia ez dago beti egoera berean. Hiru agregazio-egoera nagusi ditu: solido egoera, likido egoera eta gas egoera. Egoera bakoitzak berezko ezaugarriak ditu:
Egunerokotasunean topa daitezkeen materiaren hiru egoera klasiko horiekin batera, fisika modernoak aurkitu du materia beste bi egoeretan ere egon daitekeela:
Egoera aldaketak
Materia ez da beti egoera berean azaltzen. Tenperaturak eragin handia du:
Amiga
Amiga, 1985ean Commodore konpainia merkaturatutako ordenagailu sail bat izan zen. Saila hau garai hartan sekulako arrakasta izandako 16 eta 32 bit eta 256KB, RAM 1 edo gehiagoko memoria zuten ordenagailuen belaunaldikoa zen, belaunaldi honen barnean Atari ST, eta Apple konpainiaren Macintosh eta Apple IIGS ordenagailuak zeuden.
Merkaturatu bezain laster, Amigak informatikazale eta bereziki bideo-jokozaleen artean sekulako izen ona bereganatu zuen, bereziki bere multimedia ezaugarri bikainak eta grafikoen ikusgarritasuna zirela eta, jokoetarako oso egokia zen ordenagailua bilakatu baizuten, atal honetan garaiko PC eta Macintosh ordenagailuak baina aurreratuagoa zegoen.
Gurtnellen
Gurtnellen Suitzako udalerria da. Uri kantonamenduan dago. 2014an 0 biztanle zituen 0 kilometro koadrotan banatuta.
Stan & Ollie
Stan & Ollie, 2019ko Jon S. Baird eskoziarrak zuzendutako drama-komedia biografia film bat da. Laurel eta Hardy umorista bikotearen bizitzako azken urteetan oinarritua dago. Steve Coogan, John C. Reilly, Nina Arianda, Shirley Henderson, Danny Huston eta Rufus Jones aktoreek antzeztu zuten.
Argumentua
Stanley "Stan" Laurel (Steve Coogan) eta Oliver "Ollie" Hardy (John C. Reilly), ezizenez "Gizena eta Argala", beren arrakasta garaia iraganean gelditu dela dirudien, eta orain azken agur bira burutzera doan umorista bikote ezaguna da. Lucille (Shirley Henderson) eta Ida (Nina Arianda) emazteen laguntzaz eta beren antzezpen eta mundua ulertzeko moduari esker Erresuma Batuko aretoetako ikusleen harreta erakartzea lortuko dute.
Hunspach
Hunspach Frantziako udalerria da, Rhin Beherea departamenduan dagoena, Ekialde Handia eskualdean. 2013an biztanle zituen.
Biztanleria
2007an Hunspach udalerrian erroldatutako biztanleak 669 ziren. Familiak 248 ziren, horien artean 56 pertsona bakarrekoak ziren (24 bakarrik bizi ziren gizonak eta 32 bakarrik bizi ziren emakumeak), 68 seme-alabarik gabeko familiak ziren, 100 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Biztanleria-piramidea
2009an sexu eta adinaren araberako biztanleria-piramidea hau zen:
Diru sarrerak
2009an Hunspach udalerrian 257 unitate fiskal zeuden, 685 pertsonek osaturik. Pertsona bakoitzeko diru-sarrera fiskalaren mediana urteko 20.020 euro zen.